cyanic-selkie/wikianc huggingface dataset:
מרק אנטואן אוליבייה
2016
באליפות אירופה בשחייה במים פתוחים שנערכה בהורן, הולנד ביולי 2016 זכה אוליבייה במדליית ארד, במשחה ל-10 ק"מ בתוצאה של 1:55:21.6 שעות, אחרי פרי וירטמן מהולנד (1:55:20.6 שעות) וג'ק ברנל מבריטניה (1:55:21.2 שעות).
באולימפיאדת ריו דה ז'ניירו (2016) זכה אוליבייה במדליית ארד בשחייה במים פתוחים במשחה ל-10 ק"מ בתוצאה של 1:53:02.0 שעות, אחרי פרי וירטמן מהולנד (1:52:59.8 שעות) וספירידון יאניוטיס מיוון (1:52:59.8 שעות). זו ליג'ן מסין שדורג רביעי קבע תוצאה זהה לשלו.
2017
באליפות העולם שנערכה בבודפשט, הונגריה ביולי 2017 זכה אוליבייה ב-3 מדליות, 2 זהב ו-1 ארד. מדליות זהב, במשחה ל-5 ק"מ אישי בתוצאה של 54:31.4 דקות, לפני מריו סנזולו מאיטליה (54:32.1 דקות) וטימותי שטלוורת מבריטניה (54:42.1 דקות) ובמשחה ל-5 ק"מ קבוצתי ביחד עם אוסיאן קסיניול, לוגן פונטן ואורלי מולר בתוצאה של 54:05.9 דקות, לפני ארצות הברית (54:18.1 דקות) ואיטליה (54:31.0 שעות). מדליית ארד, במשחה ל-10 ק"מ בתוצאה של 1:51:59.2 שעות, אחרי פרי וירטמן (1:51:58.5 שעות) וג'ורדן וילימובסקי מארצות הברית (1:51:58.6 שעות).
2019
באליפות העולם שנערכה בקוואנגג'ו, קוריאה הדרומית ביולי 2019 זכה אוליבייה במדליית כסף במשחה ל-10 ק"מ בתוצאה של 1:47:56.1 שעות, אחרי פלוריאן ולברוק (1:47:55.9 שעות) ולפני רוב מופלס (1:47:57.4 שעות), שניהם מגרמניה.
2021
באולימפיאדת טוקיו (2020) סיים אוליבייה במקום שישי במשחה מים פתוחים ל-10 ק"מ בתוצאה של 1:50:23.0 שעות.
זאב זהר
זאב זהר (נולד ב-23 ביולי 1962) הוא סופר בתחום הטכנולוגיה והשחמט (בעל דרגת מועמד לאמן בשחמט ), רואה חשבון, איש עסקים ודירקטור בחברות ציבוריות. בעשור השני של המאה ה-21 למד בתוכנית לתואר שני "פילוסופיה מידע ותרבות דיגיטלית" באוניברסיטת תל אביב.
פעילות שחמטאית
זהר היה שחמטאי נוער מצטיין, הגיע לדרגת מועמד לאמן מטעם האיגוד הישראלי לשחמט וזכה יחד עם מועדון ביכורי העתים בת"א באליפות ישראל לקבוצות נוער. בשנת 1983 השתתף זהר באליפות צה"ל בשחמט, זכה באחד המקומות הראשונים ובנוסף היה חבר בנבחרת פיקוד המרכז שזכתה באליפות צה"ל לקבוצות. בלוח הראשון שיחק האמן אהוד גרוס וזהר בלוח השלישי הוכתר כשחקן המצטיין באליפות עת צבר 8.5 נקודות מ־9 אפשריות.
בשנת 2018 זאב סיים בירושלים בתיקו במשחק סימולטני עם אנטולי קרפוב ( 20 ניצחונות לקארפוב ושתי תוצאות תיקו). קרפוב החזיק בתואר אלוף העולם בשחמט במשך עשר שנים (1975–1985) והוא השחקן המצליח ביותר בתחרויות בהיסטוריה עם יותר מ-140 תחרויות בהן ניצח.
כתיבת ספרי שחמט
זהר חיבר שני ספרים יחד עם נעם מנלה.
הספר הראשון Play Unconventional Chess and_Win פורסם בשנת 2014 בהוצאה האנגלית EVERYMAN CHESS, מהמובילות בעולם לספרי שחמט בעריכתו המקצועית של רב האמן רם סופר. הספר חוקר את השפעת הקדמה הטכנולוגית על היצירתיות של שחמטאי הצמרת העולמית. את ההקדמה לספר כתבו וישוואנתן אנאנד אלוף העולם 2007–2013 וכן בוריס גלפנד, סגן אלוף העולם.
בספר 3 פרקים:
בספר מוצגים 137 עמדות ואטיודים של בכירי שחקני השחמט בעולם בהווה ובעבר.
Think like a machine (חשוב כמו מכונה)   הוא ספרם המשותף השני של נעם מנלה וזאב זהר. הספר יצא בהוצאה האנגלית Quality Chess בעריכת רב האמן רם סופר ורב האמן. הספר זכה במקום השני בתחרות Yuri Averbakh/Isaac Boleslavsky Award שמארגנת פיד"ה על ספר השחמט הטוב ביותר שנכתב בשנת 2020 . ספרם הקודם, "שחק שחמט בלתי שגרתי וזכה" (Play Unconventional Chess and Win), נחשב ללהיט עולמי בהוצאת ספרי השחמט בשנת 2014.
ביוגרפיה
זהר נולד בפתח תקווה וגדל בקרית אונו. את דרכו המקצועית לאחר סיום לימודי ראיית חשבון וכלכלה בשנת 1989 החל כמתמחה במשרד ליובושיץ קסירר שלימים התמזג עם ארנסט אנד יאנג. בהמשך זאב שימש כסמנכ"ל כספים במימדיון פארק המים ובחברת שלח.
בשנת 1993 זהר הפך לעצמאי, הקים וניהל את חברת "זהר תכנון עסקי" שפעלה בתחום כח אדם וייעוץ פיננסי. החברה התמחתה בהפחתת עלויות שכר, בטיפול במענקים ובהפחתת עלויות שונות. החברה נתנה שירותים למאות גופים מהמובילים במשק והעסיקה עשרות עובדים.
משנת 2004 ועד למאי 2019 זהר היה מבעלי משרד "זהר גולד חסכון נטו". המשרד המוביל בתחומו בישראל אשר סייע לארגונים וחברות מהגדולות במשק בחסכון בעלויות תפעול ועלויות פיננסיות בהיקפים משמעותיים. נושאי הטיפול המרכזיים בפעילות המשרד היו תקשורת, ליסינג, אנרגיה ועוד רבים אחרים. הלקוחות העיקריים של המשרד היו: החברה לישראל, טבע, התעשייה האווירית, חמש חברות ביטוח, יבואני רכב ועוד.
בשנת 2011 זהר נמנה עם משלחת אנשי העסקים אשר ליוותה את הנשיא שמעון פרס בביקור ראשון של נשיא מדינת ישראל בווייטנאם.
כיום זהר דירקטור בחברות ציבוריות.
יבגני יבלונסקי
יבגני ולדימירוביץ' יבלונסקי (בבלארוסית: Яўген Уладзіміравіч Яблонскі; נולד ב-10 במאי 1995 בצ'רוון בבלארוס) הוא כדורגלן בלארוסי המשחק בעמדת הקשר האחורי בקבוצת אריס לימסול מליגת העל הקפריסאית ובנבחרת בלארוס.
קריירת מועדונים
יבלונסקי גדל במחלקת הנוער של באטה בוריסוב. הוא ערך 180 הופעות ליגה בקבוצה הבוגרת של המועדון במסגרת ליגת העל הבלארוסית, בהן הבקיע עשרה שערים.
ב-25 בינואר 2022 חתם יבלונסקי באריס לימסול מליגת העל הקפריסאית. ב-31 בינואר ערך את הופעת הבכורה שלו במועדון, בהפסד 2-1 לא.א.ל. לימסול במסגרת המחזור ה-19 בליגה לעונת.
אינה מיימן קיטרוסקי
אינה מיימן קיטרוסקי (באנגלית- Inna Meiman Kitrossky ברוסית- И́нна Ильи́нична Китро́сская-Ме́йман, 1932, מוסקבה - 9 בפברואר 1987, וושינגטון) הייתה מסורבת עלייה, חברה בקבוצת חולי סרטן מסורבי עלייה ומחברת ספרי לימוד לשפה האנגלית. סיפור חייה תועד בספר מאת ליסה פול.
יבגני יבלונסקי
קריירה בינלאומית
ב-6 בספטמבר 2019 ערך יבלונסקי את הופעת הבכורה שלו בנבחרת בלארוס, בניצחון 2-1 על נבחרת אסטוניה במסגרת מוקדמות יורו 2020. ב-14 באוקטובר 2020 הבקיע את שער הבכורה שלו בנבחרת, בניצחון 2-0 על נבחרת קזחסטן במסגרת ליגת האומות 2020/2021.
אינה מיימן קיטרוסקי
ביוגרפיה
אינה מיימן נולדה בשם אינה פוקסון למשפחה יהודית במוסקבה, סיימה לימודי שפה אנגלית באוניברסיטה הלינגוויסטית של מוסקבה, שם עבדה במשך שנים רבות בהוראת השפה האנגלית. בהמשך כתבה דוקטורט ושני ספרי לימוד: אנגלית כשפה זרה שנייה (רוסית- Английский язык как второй иностранный) ואנגלית עכשווית (רוסית- Современный английский язык) אשר שימשו במספר אוניברסיטאות בברית המועצות. מיימן גם תרגמה מאנגלית לרוסית. מיימן נישאה לנחום קיטרוסקי, ונולד להם בן. נישואין אלה הסתיימו לאחר מספר שנים בגירושין.
מאבק לעלייה
בשנת 1977 מיימן ביקשה אשרת יציאה, אולם אחרי שנתיים של המתנה, היא סורבה. בשנת 1981 נישאה בשנית למסורב העלייה ופעיל זכויות האדם פרופ' נחום מיימן (רוסית- Нау́м Ната́нович Ме́йман), והחלה גם היא להיות פעילה בתחום זכויות האדם. החלה ללמד רוסית גם אזרחים זרים, כולל עובדי שגרירות ארצות הברית. הזוג היה תחת עינו הפקוחה של הק.ג.ב., אשר גם ניתק את הטלפון בביתם וביצע בו חיפוש.
בשנת 1983 היא אובחנה כחולת סרטן בצווארה. המחלה התקדמה במהירות, והיא עברה כמה ניתוחים תוך כשנה וחצי. בעלה פעל רבות כדי לאפשר לאשתו לצאת לחו"ל לקבלת טיפול. מיימן הצטרפה לקבוצה של חולי סרטן "סרובניקים". הקמפיין לעזרתה הואץ בהדרגה, והצטרפו אליו פוליטיקאים ידועים ובהם סנטורים אמריקאים כמו גארי הארט ופול סיימון, ולבסוף קיבלה ויזת יציאה. מיימן נפגשה עם הרבה אנשים בחו"ל והעניקה ראיונות לטלוויזיה.
אינה מיימן נפטרה כמה שבועות לאחר שהגיעה לטיפולים בארצות הברית, אולם בעלה לא הורשה להגיע להלווייתה.בעלה נחום מיימן נפטר בתל אביב ב-2001 ובנה מהנישואים הראשוניים לוי (גם כן מסורב עלייה) ושבעת נכדיה מתגוררים בישראל משנת 1987.
הנצחה
סטודנטית אמריקנית בשם ליסה פול, אשר התרשמה מאוד מאינה מיימן, שבתה רעב במשך 25 ימים כדי למשוך תשומת לב למקרה שלה. 25 שנה מאוחר יותר, כתבה ליסה פול את הספר אודות המקרה: "Swimming in the Daylight: An American Student, a Soviet-Jewish Dissident, and the Gift of Hope".
אוניברסיטת מינסוטה מעניקה מלגה במסגרת התוכנית לזכויות אדם במרכז לחקר השואה על שמה של מיימן קיטרוסקי.
בסיס הצי המלכותי בפורטסמות'
בסיס הצי המלכותי בפורטסמות' (באנגלית: Her Majesty's Naval Base Portsmouth) הוא אחד משלושת בסיסי הצי המלחמתי הבריטי באנגליה (השניים האחרים נמצאים בקלייד ובדבונפורט). הוא מהווה חלק מן העיר פורטסמות' ושוכן בחופו המזרחי של נמל פורטסמות', צפונית למצר סולנט ולאי וייט. שמו השני של הבסיס אה"מ נלסון (באנגלית: HMS Nelson) על שם הוריישו נלסון.
בבסיס זה נמצא המבדוק היבש העתיק ביותר בעולם, והוא ביתם של שני שלישים מאוניות השטח של הצי ובהן נושאות המטוסים אה"מ המלכה אליזבת' ואה"מ נסיך ויילס, משחתות מסדרה 45 ופריגטות מסדרה 37. כמו כן מצויים בו מתקנים לבנייה ותיקון אוניות, לוגיסטיקה ואפסניה ימית, מבני מגורים וחדרי אוכל, מרפאות, מתקני הדרכה ופנאי.
הבסיס בפורטסמות' הוא הקדום ביותר מבין בסיסי הצי המלכותי, ותופס מקום חשוב בתולדותיו. נמצאת בו גם "המעגנה ההיסטורית של פורטסמות'" (Portsmouth Historic Dockyard), בה מצויות אטרקציות ימיות חשובות הפתוחות למבקרים ובהן האוניות ההיסטוריות "מרי רוז", "ויקטורי" ו"וורייר".
אנושיים (סדרת טלוויזיה)
אנושיים (באנגלית: Humans) היא סדרת טלוויזיה מדע בדיונית ששודרה בערוץ 4. את התסריט כתבו סם וינסנט וג'ונתן ברקלי, על פי סדרת המדע בדיוני השוודית "אנשים אמיתיים". הסדרה עוסקת בנושאים של בינה מלאכותית ורובוטיקה, ומתמקדת בהשפעה החברתית, התרבותית והפסיכולוגית שיש להמצאה של רובוטים דמויי אדם הנקראים "סינתטיים". הסדרה הופקה בשיתוף פעולה של רשת AMC בארצות הברית, וערוץ 4 עם חברת ההפקה Kudos בממלכה המאוחדת.
העונה הראשונה כללה שמונה פרקים, והם שודרו מ-14 ביוני עד 2 באוגוסט 2015. עונה שנייה בת שמונה פרקים שודרה בבריטניה בין 30 באוקטובר ל-18 בדצמבר 2016. העונה השלישית הוזמנה במרץ 2017, ושודרה בין 17 במאי ל-5 ביולי 2018.
קולין אלרד
ביוגרפיה
אלרד נולד בסן אנטוניו שבטקסס, ולמד בבית הספר התיכון הילקרסט בדאלאס ובאוניברסיטת ביילור. כסטודנט באוניברסיטת ביילור, הוא שיחק בעמדת הליינבקר בנבחרת הפוטבול של האוניברסיטה, "ביילור בירס". בדצמבר 2005, אלרד סיים את לימודיו הגבוהים עם תואר ראשון בהיסטוריה. אלרד לא נבחר בדראפט ה-NFL אך הוחתם בידי קבוצת טנסי טייטאנס. הוא שיחק במדי הקבוצה במשך ארבע עונות, בהן שותף ב-32 משחקים בעונה הסדירה ובשני משחקי פלייאוף.
ב-21 באפריל 2017, הודיע אלרד על כוונתו להתמודד לבית הנבחרים של ארצות הברית במחוז הקונגרס ה-32 של טקסס נגד נציג המחוז המכהן פיט סשנס. בבחירות המקדימות שנערכו במפלגה הדמוקרטית ניצב אלרד בפני שני יוצאי ממשל אובמה אחרים, וסיים במקום הראשון בפער בן כעשרים אחוזים, אם כי לא הצליח לגרוף רוב מינימלי בן 50%. בסיבוב שני שהתקיים ב-22 במאי 2018, ניצח אלרד את אשת העסקים ליליאן סלרנו, ברוב של 69.5% מהקולות. בבחירות הכלליות הוא התמודד מול סשנס, הנציג הוותיק של המחוז בבית הנבחרים מאז 2003. המחוז נחשב כ"מחוז מתנדנד", שכן בבחירות לנשיאות ב-2016 ניצחה במחוז המועמדת הדמוקרטית הילרי קלינטון את יריבה דונלד טראמפ בפער זעום, בשעה שסשנס נבחר מחדש לקונגרס ללא התנגדות מצד הדמוקרטים. אלרד מתאר עצמו כדמוקרט מתון.
ב-6 בנובמבר 2018 נבחר אלרד לבית הנבחרים של ארצות הברית כנציג מחוז הקונגרס ה-32 של טקסס. הניצחון של אלרד נחשב למהפך משום שסשנס היה חבר הקונגרס מאז 1997 וייצג את מחוז הקונגרס ה-32 מאז 2003. הוא הפך לאדם השני לייצג מחוז זה והדמוקרט הראשון לעשות כן.
באותו החודש נבחר, ביחד עם עמיתתו היילי סטיבנס, לנשיא מחזור חברי הקונגרס הדמוקרטים שנכנסו לתפקידם ב-2019. בקונגרס ה-116 של ארצות הברית חבר אלרד בוועדת החוץ, בוועדה לענייני חיילים משוחררים ובוועדת התחבורה והתשתיות, שבראשה עומד פיטר דיפאזיו. בשלהי 2019 הצביע בעד שני סעיפי ההדחה של דונלד טראמפ. בפברואר 2019 הביע אלרד תמיכה במועמדותו לנשיאות של מי שהיה הבוס שלו, חוליאן קסטרו, במהלך הבחירות המקדימות לנשיאות ארצות הברית במפלגה הדמוקרטית 2020. לאחר פרישתו של קסטרו מהמירוץ, הביע את תמיכתו בסגן הנשיא לשעבר ג'ו ביידן.
ב-3 במאי 2023 הכריז אלרד על התמודדותו לסנאט של ארצות הברית נגד הסנאטור הרפובליקני המכהן טד קרוז בבחירות 2024 בטקסס.
טוקנומיקס
טוקנומיקס (הלחם המונחים Token ו-Economics), הוא תחום פיננסי חדשני המתפתח לטווח רחב של יישומים ועוסק בכלל מאפייניהן הכלכליים של מערכות מבוססות סוכנים העושות שימוש במטבעות קריפטוגרפיים הנכרים ומנוהלים לרוב באמצעות יומנים מבוזרים מבוססי בלוקצ'יין.
המונח נטבע על ידי יזם ההיי-טק תומאס פאוור בספר שכותרו נושא את שם המונח בו הוא מגולל את ההתפתחויות בעולם הכלכלה המבוזרת והסיכונים שמגמות אלו טומנות בחובן.
היבטים מרכזיים בהם עוסקת הטוקנומיקס הם בין השאר קביעת מאפייני הערך של מטבעות מבוזרים שונים וכיצד תכונות שונות שלהם (לצד כללי אבטחה קריפטוגרפיים ופעולות מערכת אחרות) משפיעים על מאפיינים כלכליים רחבים יותר של המערכת, לרבות:
התחום מקושר לרוב להיבט היישומי בעיקרו ומגבש שיטות עבודות מומלצות ותובנות המאפשרים לפתח ולתחזק מערכות כלכליות מבוססות בלוקצ'יין העונות לצרכים ספציפיים ומשמרות יציבות.
זולה באד
זולה באד-פיטרס (באנגלית: Zola Budd-Pieterse; נולדה ב-26 במאי 1966), אתלטית דרום אפריקאית בעבר. שיאנית עולם בריצת 2000 מטר (1984) ובריצת 5000 מטר (1985) ופעמיים ברציפות אלופת העולם בריצות שדה (1985 ו-1986). באד נודעה בכך שרצה יחפה.
טוקנומיקס
הן מטבעות קריפטוגרפיים והן אסימונים עטופים מהווים מקרים פרטיים של שלל הנעסים הדיגיטליים בהם נעשה שימוש בטכנולוגיה מבוססת קריפטוגרפיה. מטבע הקריפטו הוא המטבע המקומי של רשת בלוקצ'יין קיים שפותח דרך פרוטוקול הבלוקצ'יין הנתון.
זולה באד
ביוגרפיה
באד נולדה בבלומפונטיין בירת פרובינציית המדינה החופשית בדרום אפריקה.
טוקנומיקס
ניתן ליצור אסימונים כרכיבים מקוריים של פרוטוקול בלוקצ'יין, או באמצעות חוזה חכם מבוסס בלוקצ'יין שיארח את האסימון החדש. כך לדוגמה, Ether (ETH) הוא נכס הקריפטו המקורי של Ethereum blockchain, שפותח על ידי צוות מפתחי הליבה של Ethereum כדי לקדם תחזוקה נאותה של רשת הבלוקצ'יין. בעוד שאסימוני Axie Infinity Shards (AXS) נוצרו באמצעות חוזה חכם של Ethereum שפיתח צד שלישי שאינו קשור לרשת, על מנת להעניק לבעלי אסימונים זכויות משילות מסוימות על המשחק Axie Infinity.
זולה באד
ביוגרפיה
בתחרות שנערכה ב-1984 קבעה באד בהיותה בת 17 בלבד בריצת 5000 מטר שיא עולם חדש של 15:01.83 דקות, שיפור לשיא בן השנתיים של יריבתה מארי דקר מארצות הברית (15:08.26 דקות). אך מאחר שהיא הייתה אתלטית דרום אפריקאית, תוצאה זו לא הוכרה על ידי התאחדות האתלטיקה הבינלאומית בגלל משטר האפרטהייד שהיה נהוג בדרום אפריקה.
טוקנומיקס
בשני המקרים, נבחרו תכונות טוקונומיות שונות על מנת לייעד תפקיד ייחודי לאסימון. לרוב, מוקדשת תשומת לב ניכרת ליכולותו של האסימון לתפקד כמנגנון תמריץ ולבחירת מדיניות מוניטרית שתיצר היצע אסימונים המותאם לשיעור הביקוש. בין השאר, מוגדרים כללים המכתיבים כיצד ומתי יש לייצר עסימון חדש או להסיר אחד קיים מהמערכת. כללים שנכתבים בחוזים חכמים מאפשרים להפוך תהליכי מערכת אלו לאוטומטיים.
במערכת הכלכלית המסורתית, המבוססת על מטבעות פיאט, הכלכלה נתונה לתנודות כמו אינפלציה ופיחות. בנקים מרכזיים מתערבים בתנודות אלו על ידי התוויית מדיניות מוניטרית. בהקשר זה, ניתן לחשוב על טוקונונומיה כגישה ליישום מדיניות מוניטרית וכללים כלכליים באמצעות חוזים חכמים אוטומטיים. בבלוקצ'יין, פרויקטים שונים עשויים להנפיק אסימונים משלהם עם הגדרות טוקונומיקס שונות כדי למטב את האקוסיסטם של המערכת למטרות שונות. כמה מודלים טוקונומיים נפוצים כוללים את המודל הדפלציוני, המודל האינפלציוני והמודל הכפול. לדוגמה, לפני שהביטקוין האחרון מתווסף למאגר הביטקוין, הוא אינפלציוני מכיוון שכורי מטבעות ממשיכים לכרות עוד ועוד ביטקוין, כמות המטבעות ורסיסי המטבע עולה וכוח הקנייה של המטבע הולך וקטן. עם זאת, לעקרונות הטוקונומיקס של ביטקוין ישנם מספר מנגנונים שנועדו לגדר את קצב האינפלציה, למשל – הפיכת הבעיות המתמטיות לקשות יותר ויותר לפתרון ולאפשר לפחות ופחות כורים לקבל את המטבע.
זולה באד
אלופת עולם בריצת שדה
באליפות העולם בריצת שדה שנערכה בליסבון, פורטוגל ב-24 במרץ 1985 זכתה באד במדליית זהב בריצה למרחק של 4.99 ק"מ בתוצאה של 15:01 דקות, 23 שניות לפני השנייה אחריה.
טוקנומיקס
אסימוני הון לגיוס כספים
בשוקי הון מסורתיים, כאשר חברה מעוניינת לגייס כספים מהציבור, עליה לעבור הנפקה ראשונה לציבור, שעשויה להימשך שנים, בעלות של בין 4 ל-28 מיליון דולר, בהתאם לגודלה בשלבים המוקדמים של המהלך, ההנפקה זמינה רק למשקיעים המוגדרים כ"לקוח כשיר", למשל קרנות הון סיכון. בכלכלה המבוזרת, מאפשרת האבטחה הגבוהה, האוטומציה ועלויות התפעול הנמוכות להפיק אסימונים עם פרמטרים ופונקציות בסיסיות המתוארות על ידי מדיניות טוקונומיקס מובחנת. במקום מניות, חברות בלוקצ'יין מגייסות כספים באמצעות הנפקת אסימונים בתהליך של הצעת מטבע ראשונית. במובנים רבים, אם כן, אסימוני הון הם מעין מניות של חברות מבוססות בלוקצ'יין. לאחר הנפקת האסימונים, משקיעים בודדים רשאים לקנות אסימונים ולהחזיק במניות. עבור משקיעים, הם משמשים כאפיקים להפקת תשואות ככל שהחברה תפגין צמיחה משקיעים בסביבת Web 3.0, למשל, יוכלו לסחור באסימונים שלהם לאחר שתושלם תקופת ההבשלה.
זולה באד
שיאנית עולם
בתחרות שנערכה בלונדון, בריטניה ב-26 באוגוסט 1985 קבעה באד בריצת 5000 מטר שיא עולם חדש של 14:48.07 דקות, שיפור לשיא בן השנה וחודשיים של אינגריד כריסטיאנסן מנורווגיה (14:58.89 דקות). שיאה זה החזיק מעמד כשנה ונשבר על ידי אינגריד כריסטיאנסן (14:37.33 דקות).
טוקנומיקס
אסימוני שירות לשימוש פנימי
אסימוני שירות משמשים כהוכחה לגישה לשירות או למוצר של חברה. בניגוד לאסימוני הון, אסימוני שירות מיועדים להחלפה והבטחת הנזילות והערך של החברה. אסימוני שירות הם מטבע בו נעשה שימוש בתוך המערכת האקולוגית. לדוגמה, אסימון בשם Smooth Love Potion (SLP) במשחק Axie Infinity, מאפשר לשחקנים במשחק לגדל רוחות מסוימות. במקרה זה, SLP משמש כמטבע פנימי לו יש משמעות ושימוש רק במשחק. משתמשים מרוויחים SLP ממשימות ומוציאים SLP כדי להביס את יריביהם.
זולה באד
שיאנית עולם
שנה לאחר מכן, באליפות העולם בריצת שדה שנערכה בקולומבייה שבקנטון נשאטל, שווייץ לפני השני ב-23 במרץ היא הגנה על תוארה וזכתה שוב במדליית זהב בריצה למרחק של 4.65 ק"מ בתוצאה של 14:49.6 דקות, 18 שניות לפני השנייה אחריה.
באולימפיאדת ברצלונה (1992) ייצגה באד את דרום אפריקה וסיימה במקום 25 בריצת 3000 מטר בתוצאה של 9:07.10 דקות.
טוקנומיקס
סיכונים
הסיכון הבולט והנפוץ ביותר בטוקנומיקס הוא "משיכת שטיח": פרקטיקת הונאה בה המנפיק מגייס כספים באמצעות אסימונים ואז עוזב את הרשת עם כל ההון. כתוצאה מכך, מאבד המטבע את ערכו באופן מידי והמשקיעים מאבדים את כל סכום השקעתם. כמו כן, תמיד קיים הסיכון כי האקרים יפרצו אל המערכת ויגנבו אסימונים. מודלים שונים של טוקונומיקס מציעים יתרונות ואתגרים שונות כיצד להתמודד עם הסיכונים הללו וכתחום בראשיתו, הוא מפתח מודלים חדשים ללא הרף.
איאן בוסטדרידג'
איאן בוסטרידג' (Ian Bostridge) הוא זמר טנור בריטי בעל פרסום עולמי. הרפרטואר שלו כולל אופרות ויצירות מתחום השיר האמנותי. מופיע עם מיטב התזמורות והמלווים. נחשב כטנור האנגלי הידוע ביותר מאז מותו של פיטר פירס. בנוסף לרפרטואר הרגיל שלו, הכולל תפקידים אופראיים ושירים אומנותיים (לידר), הוא בקשר הדוק עם המוזיקה של בנג'מין בריטן.
שנים ראשונות
איאן בוסטרידג' נולד ביום חג המולד 25.12.1964, והוא ואחיו הבכור, הביוגרף מארק בוסטרידג', גדלו בסטרטהאם, דרום לונדון. הוריו היו ממשפחות ממעמד הפועלים, למדו בבית ספר יסודי אך עזבו באמצע שנות העשרה לחייהם.
בוסטרידג' והוריו לא ניגנו בכלי נגינה כלשהו – והמוזיקה שהוא זכר הגיעה מתקליטיי "100 מנגינות נהדרות" של אביו. שני הבנים נשלחו לשיר במקהלת הכנסייה המקומית ומגיל צעיר בלט קולו האיכותי של איאן. בבית הספר והוא שר קטעי סולו רבים במסגרת המקהלה. עם סיום לימודיו בבית הספר העממי הוא זכה במלגות לבית הספר למכינה דולוויץ' ולאחר מכן לבית הספר התיכון ווסטמינסטר. בבית הספר ווסטמינסטר, בוסטרידג' התכוון בתחילת דרכו לחקור בנושאי פיזיקה תאורטית. הוא פיתח תיאוריה מאוחדת של כוח משיכה ואלקטרומגנטיות, אותה הגיש לרוג'ר פנרוז, שהיה אז סמכות מובילה בנושא.
לימודים אקדמיים
בוסטרידג', בניגוד לזמרים אחרים, עסק בתחילת דרכו בתחומים אקדמיים והחל לשיר באופן מקצועי רק בגיל 27. עם סיום לימודיו בבית הספר התיכון, החל ללמוד היסטוריה ופילוסופיה באוניברסיטאות היוקרתיות באנגליה. את התואר ראשון בהיסטוריה מודרנית השלים באוניברסיטת אוקספורד, תואר שני בהיסטוריה ופילוסופיה של המדעים באוניברסיטת קיימברידג', ותואר שלישי, אותו סיים ב 1990, במכללת סן. ג'ון באוקספורד.
הוא המשיך את לימודי הפוסט-דוקטורט בקורפוס כריסטי, אוקספורד. היה עמית בהיסטוריה בקורפוס קריסטי קולג', אוקספורד (1992-5) ובשנת 2001 נבחר לעמית כבוד של המכללה. בשנת 2003 הוא מונה לדוקטור כבוד למוזיקה על ידי אוניברסיטת סנט אנדרוז ובשנת 2010 הוא מונה לעמית כבוד של סנט ג'ון קולג' אוקספורד. הוא זכה לתואר CBE לכבוד השנה החדשה 2004. ב-2014 שימש כפרופסור למוזיקה קלאסית באוניברסיטת אוקספורד.
תחילת קריירת הזמרה
בתחילת שנות התשעים במאה העשרים החל בוסטרידג' להופיע כזמר, וזכה בפרס הפדרציה הלאומית של אגודות המוזיקה Esso לשנת 1991 ובתמיכה מהקרן לאמני קונצרטים צעירים (The Young Concert Artists Trust). בנוסף לכך, הגיע לשלב הגמר בתחרויות ע"ש קתלין פרייר וריכרד טאובר. הישג זה העניק לו מענק כספי שסייע לפיתוח הקריירה המוזיקלית שלו. בוסטרידג' הופיע לראשונה באולם Wigmore Hall בלונדון ב-1993. אחד הרסיטלים המוקדמים החשובים ביותר שלו היה ב-1994 בחדר Purcell, שם הוא הופיע בביצועים מוערכים מאוד של יצירות שוברט. באותה שנה הופיע לראשונה בפסטיבל אלדבורג. מאז הוא הפך למזוהה עם המוזיקה של מייסד הפסטיבל, בנג'מין בריטן. את הופעותיו הראשונות בניו יורק עשה ב-1998 באולם אוסף פריק וב-1999 ובאולם אליס טולי. ב-1998 הופיע לראשונה בפסטיבל מינכן באופרה של מונטוורדי "הכתרת פופאה" (L'incoronazione di Poppea). הופעת הבכורה שלו עם התזמורת הפילהרמונית של וינה הייתה ב-1999.
תחילת דרכו באופרה התרחשה ב-1994 בהפקה של "חלום ליל קיץ" של בריטן בפסטיבל האופרה המלכותית בקובנט גארדן בלונדון. ב-1995 הופיע בוסטרידג' ברסיטל הסולו הראשון שלו באולם וויגמור הול בלונדון ובהמשך הרחיב את נוכחותו האירופית עם הופעות בליון ובקלן. הופעת הבכורה שלו באופרה הלאומית האנגלית הייתה ב"חליל הקסם" של מוצרט ב-1996, והוא זכה לשבחים על כיכובו בסרט "סיבוב הבורג" של בריטן בבית האופרה המלכותי, קובנט גארדן. ב-2010 שר בבכורה של "אופרגנג" של הנזה, מסגרת לקולות ותזמורת של שיר מאת פרנץ ורפל.
שילוב מוזיקה וכתיבה אקדמית
המעבר לשירה אומנותית לא פגע בכתיבתו האקדמית של בוסטרידג', ושני ההיבטים הללו בקריירה שלו חיזקו זה את זה. ספרו מ-1997 "כישוף ותמורותיו", לא נגע ישירות במוזיקה אלא פנה לקהל קוראים כללי. הוא כתב שני ספרים על מוזיקה, מחברת זמר (2011) על מסע החורף של שוברט שזכה לשבחים ותורגם לשפות רבות ואנטומיה של אובססיה (2015).
דיסקוגרפיה
הקלטותיו זכו בכל פרסי התקליטים הבינלאומיים הגדולים והיו מועמדות ל-14 פרסי גראמי. הם כוללים בין השאר את "בת הטוחן היפה" מאת שוברט עם גרהם ג'ונסון (פרס גרמופון 1996); "טום רייקוול" מאת סטרווינסקי בניצוח סר ג'ון אליוט גרדינר (פרס גראמי, 1999) ובלמונטה עם וויליאם כריסטי, כחלק מהחוזה הבלעדי שלו עם חברת Warner Classics. הקלטותיו הנוספות כוללות גם שירים מאת שוברט ושומאן (פרס גרמופון 1998), שיר אנגלי ושירי הנזה עם יוליוס דרייק, "האבות הציידים שלנו" של בריטן עם דניאל הארדינג, "אידומנאו" עם סר צ'ארלס מקראס, יצירות של ינאצ'ק עם תומאס אדס, שוברט עם ליף אובה אנדסנס, מיצוקו אוצ'ידה ואנטוניו פפאנו, נואל קווארד עם ג'פרי טייט, מחזורי בריטן עם התזמורת הפילהרמונית של ברלין בניצוח סר סיימון ראטל, משירי הוגו וולף עם פפאנו, קנטטות מאת באך עם פאביו ביונדי, אריות של הנדל עם הארי ביקט, Canticles ו-"The Turn of the Screw" מאת בריטן (פרס גרמופון, 2003) ו-"Billy Budd" (פרס גראמי, 2010), "The Tempest" של אדס (פרס גרמופון 2010) ו-"אורפאו" מאת מונטוורדי. ההקלטות האחרונות כוללות שירים של בריטן עם אנטוניו פפאנו עבור חברת וורנר, ושירי שוברט עם יוליוס דרייק בהופעה חיה באולם וויגמור בלונדון.
הופעות עם תזמורות ורסיטלים
בוסטרידג' הופיע עם התזמורת הפילהרמונית של ברלין, הפילהרמונית של וינה, התזמורות הסימפוניות של בוסטון ולונדון, הפילהרמונית של לונדון, הסימפונית של ה-BBC, הפילהרמונית של רוטרדם, התזמורת המלכותית קונצרטחבאו, הפילהרמונית של ניו יורק והתזמורות הפילהרמונית של לוס אנג'לס ועוד. כל אלה בניצוחם של סר סיימון ראטל, סר קולין דייוויס, סר אנדרו דייוויס, סייג'י אוזאווה, אנטוניו פפאנו, ריקרדו מוטי, ברנרד הייטינק, מסטיסלב רוסטרופוביץ', דניאל בארנבוים, דניאל הארדינג, דונלד ראניקלס ואחרים. הוא שר את הבכורה העולמית של "אופרנג" של הנזה עם האקדמיה סנטה ססיליה ברומא בניצוחו של אנטוניו פפאנו.
הופעותיו האופראיות כללו בין השאר את ליסנדר ("חלום ליל קיץ") באופרה האוסטרלית בפסטיבל אדינבורו, טמינו מחליל הקסם מאת מוצרט ויופיטר ("Semele") עבור האופרה הלאומית האנגלית וכן פיטר קווינט ("תור הבורג"), דון אוטאביו ("דון ג'ובאני") וקאליבן ("הסערה" של אדס).
יחד עם האופרה הממלכתית של בוואריה הוא שר את נרונה ("L'Incoronazione di Poppea"), טום רייקוול ("התקדמות הרייק") ומקהלת גברים ("האונס של לוקרטיה"), ואת דון אוטאביו בהאופרה הממלכתית של וינה. הוא שר את אשנבך ("מוות בוונציה") באופרה הלאומית האנגלית בבריסל ובלוקסמבורג.
בנוסף לפעילותו בשדה האופרה, מרבה אוסטרידג' בהופעות ברסיטלים עם חשובי המלווים, ביניהם אנטוניו פפאנו,יוליוס דרייק, גרהם ג'ונסון ואחרים. הוא הופיע ברסיטלים בכל אירופה וארה"ב, בפריז, שטוקהולם, ליסבון, בריסל, וינה, ניו יורק ובמקומות רבים נוספים. חלקם של הרסיטלים הוקלט על גבי תקליטורים.
חיים אישיים
בוסטרידג' נישא לסופרת והעורכת הספרותית לוקסטה מילר ב-1992 ולהם בן ובת.
שמעון בן מגס
שמעון בן מגס הכהן (כנראה בסביבות המאה ה-6) היה פייטן ארץ-ישראלי קדום. אף על פי שלא ניתן לברר את התקופה המדויקת של פעילותו הספרותית של שמעון, על פי מרכיבים מבניים מסוימים בפיוטיו קבע יוסף יהלום כי הוא פעל קודם לרבי אלעזר בירבי קליר, אך לאחר ליניי, כלומר בערך במאה ה-6, אך יש החולקים על קביעה זו.
יצירותיו
הוא כנראה חיבר מחזור פיוטי קדושתאות לכל פרשות השבוע, בהתאם למחזור הקריאה התלת-שנתית של יהדות ארץ ישראל. בכתבי היד שבגניזה נמצאו שרידים של 30 קדושתאות כאלה; גם רבים מקדושתאותיו למועדים שרדו. בעוד שסגנון ואופן פיוטיו קרובים באופן כללי לאלו של יניי, קדושתאותיו של שמעון מצטיינות במספר פרטים מבניים ייחודיים.
קרב חאן בגדאדי (1918)
קרב חאן בגדאדי התחולל בחאן אל בגדאדי במהלך מרץ 1918 בין הצבא הבריטי לצבא האימפריה העות'מאנית במהלך המערכה במסופוטמיה במלחמת העולם הראשונה. הקרב היה חלק מהמאמץ הבריטי לסילוק הצבא הטורקי ממסופוטמיה. הקרב הסתיים בניצחון הבריטים ובכיבוש חאן בגדאדי.
רקע
בשנת 1916 התאפיינה המערכה במסופוטמיה בשורה של כישלונות מבצעיים מהם סבלו הבריטים כשבשיאם נכנעה הדיוויזיה השישית "פונה" לטורקים בסיומו של המצור על כות בזמן שלכוחות הבריטים עשרות אלפי נפגעים ממאמצי החילוץ של הנצורים.
לעומת זאת שנת 1917 סימלה מפנה במערכה וזאת בעקבות החלפת הפיקוד הבריטי וחיזוק משמעותי של הכוחות שהביאו לשורה של הצלחות. בין הצלחות אלו ניתן למנות את הכיבוש החוזר של כות, כיבוש בגדאד, כיבוש סמאראה וכיבוש רמאדי.
עם תחילת 1918 המשיכו הבריטים ללחוץ על הטורקים הנסוגים צפונה וזאת כדי להביא לנסיגתם המלאה משטחי מסופטמיה ולכניעתם. מאמץ זה בא לידי ביטוי, בשלב ראשון, בהתקדמות לאורך נהר הפרת כשהיעד היה העיר חאן אל בגדאדי בה התרכז כוח חסימה של הצבא הטורקי.
תוכנית קרב חאן בגדאדי
התוכנית שנרקמה לתקיפת חאן בגדאדי הייתה דומה לתוכנית של קרב רמאדי השני דהיינו פיצול הכוח הבריטי לכוח התוקף חזיתית ולכוח מאגף לחסימת דרך ההמלטות של הטורקים.
הצבא הבריטי
היחידה הבריטית המרכזית בכח התקיפה הייתה הדיוויזיה ה-15 ההודית שכללה 3 בריגדות (12, 42 ו-50). בנוסף תוגברה הדיוויזיה בכוחות נוספים:
בהתאם תוכנית הקרב חולק הכוח הבריטי לשניים כדלקמן:
מהלך הקרב
ב-9 במרץ 1918 יצא הכוח הבריטי מרמאדי צפונה לכוון חאן בגדאדי. בדרכם כבשו הבריטים את העיר הית ואחריה התפצל הכוח כשכוח המשנה הנייד החל באיגוף מדרום של חאן בגדאדי בעוד שכוח הרגלים נערך למתקפה.
הבריטים ניצלו את ההצלחה והכוח המאגף הנייד המשיך צפונה כ-90 ק"מ וכבש את העיירה אנה (Anah) אליה היו מועדות פני הנסוגים ובה היה מרכז לוגיסטי טורקי. בנוסף לציוד הרב שנתפס שבו הבריטים גם מספר קצינים גרמנים רמי דרג.
תוצאות הקרב
נפגעים:
קרב זה היה הקרב האחרון, במערכה זו, לאורכו של נהר הפרת. המשך המערכה התחולל לאורך נהר חידקל.
אליזבת פון ארנים
ביוגרפיה
אליזבת פון ארנים או בשמה האמיתי מרי אנט בושאן, נולדה בבית הנופש של משפחתה בקיריבילי פוינט, על יד סידני, במדינת ניו סאות' ויילס באוסטרליה. מגיל 3 גדלה באנגליה, לשם חזרה משפחתה. הוריה היו הנרי הרון בושאן (1907-1825), סוחר בעיסוקו, ואליזבת ( "Louey" "לואי") וייס לאסֶטֶר (1919-1836). לאליזבת פון ארנים היו 4 אחים ואחות, וכן בת דודה מאומצת מניו זילנד, קתלין בושאן, נשואה מאוחר יותר עם ג'ון מידלטון מארי ושנודעה כסופרת תחת שם העט קתרין מנספילד. ארנים, אז עדיין בושאן, למדה במכללה מלכותית למוזיקה וזכתה בה בפרס על נגינתה בעוגב. בשנת 1891 נישאה אליזבת לרוזן הנינג אוגוסט פון ארנים-שלאגנטין, אציל פרוסי, אותו פגשה בעת טיול באיטליה יחד עם אביה. בני הזוג השתקעו בברלין ונהגו לבלות תקופות ארוכות באחוזת בני ארנים בנאסנהיידה, בימינו ז'נדזיני (Rzędziny), בחבל פומרניה. נולדו להם 5 ילדים - 4 בנות ובן. עם מורי ילדיהם בנאסנהיידה נמנו הסופרים א.מ. פורסטר ויו וולפול
בשנת 1908 חזרה ארנים ללונדון. הרוזן ארנים מת בשנת 1910 ומאוחר יותר באותה שנה היא עברה לגור בראנדון, בשווייץ, בה בנתה לעצמה בקתה אלפינית בשם "שאלה סוליי" שם אירחה ידידים ואנשי רוח. בשנים 1913-1910 הייתה ארנים פלגשו של הסופר ה.ג'.ולס. ב-1916 היא התחתנה בשנית, עם הרוזן ג'ון פרנסיס סטנלי ראסל, אחיו הבכור של ברטרנד ראסל. חיי נישואיהם השתבשו מהר ואליזבת ברחה לארצות הברית. היא נפרדה סופית מבעלה בשנת 1919, אך ללא גרושין. בשנת 1920 התאהבה באלכסנדר סטוארט פריר ריווס (1984-1892), מוציא לאור בריטי, צעיר ממנה ב-30 שנה. הוא התחתן מאוחר יותר וקרא לבתו אליזבת לזכר הסופרת. ארנים חילקה את זמנה לסירוגין בין לונדון, צרפת ושווייץ. אחרי פריצת מלחמת העולם השנייה העדיפה לשוב לארצות הברית, בה נפטרה משפעת בגיל 74 בסנטוריום רויירסייד, בצ'ארלסון, קרוליינה הדרומית. גופתה נשרפה לפי צוואתה בבית הקברות פורט לינקולן, מרילנד ובשנת 1947 אפר גופה עורבב עם זה של אחיה סידני, בחצר כנסיית סנט מרגרת בטיילרס גרין, שבפן, בקינגהאמשייר. על המצבה נחרת בלטינית האפיטף parva sed apta, כלומר "קטנה אך מוכשרת", רמז לקומתה הנמוכה.
הקריירה הספרותית
בדיעבד כינתה ארנים בספריה את בעלה הראשון השתלטן בכינוי התנ"כי "איש התוכחות" והכתיבה הפכה בשבילה למקלט מפני הנישואים שנתגלו כבלתי מתאימים. בעלה צבר חובות גדולים ונשלח בסופו של דבר לבית הסוהר. באותה תקופה היא בחרה לעצמה את שם העט "אליזבת" וסללה לעצמה קריירה ספרותית עם פרסום ספרה החצי-אוטוביוגרפיה המהורהר ובאותו זמן סאטירי Elizabeth and Her German Garden ("אליזבת והגָן הגרמני שלה") (1898). יצירה זו, בה פירטה את מאמציה לטפח גן באחוזתה ולהשתלב בחברה היונקרית הגבוהה, זיכתה אותה בהצלחה רבה. הספר ידע עשרים הדפסות חוזרות בשנתו הראשונה. בעקבותיו באו The Solitary Summer (1899), The Benefactress  (1902) Vera  (1921), Love  (1925), כולם חצי-אוטוביוגרפיים. יצירות אחרות ביטאו מחאה נגד שלטון היונקרים וכללו הסתכלויות שנונות על החיים בפרובינציה הגרמנית: The Princess Priscilla's Fortnight  (1905), Fraulein Schmidt and Mr Anstruther  (1907). ארנים נהגה תחילה לחתום על ספריה "מאת הסופרת אליזבת והגן הגרמני שלה'"ובהמשך דרכה חתמה פשוט "אליזבת". לא כתבה מעולם אוטוביוגרפיה קונבנציונלית, ספרה 'All the Dogs of My Life' (כל הכלבים של חיי) המוקדש לכלבי המחמד שלה, כולל הצצות אל חיי החוגים החברתיים הנוצצים שבהם חיה.
מורשתה
הרומן "ורה" משנת 1921, טרגי-קומדיה אפלה ששאבה השראה מנישואיה השניים הכושלים עם הרוזן ראסל, היה הספר שזכה במירב שבחי המבקרים. ג'ון מידלטון מארי תיאר אותו כמעין "אנקת גבהים" אך בסגנון ג'יין אוסטן. ספרה משנת 1922 "אפריל קסום" שנכתב בהשפעת נופש בן חודש בריביירה האיטלקית, נחשב לקליל ולתוסס שברומנים שלה ועובד פעמים חוזרות לבמה ולמסך: למחזה בברודוויי בשנת 1925, לסרטים אמריקאיים ב-1935 וב-1992 (האחרון מועמד לאוסקר, עם ליהוק שחקנים כמו ג'וזי לורנס, ג'ים ברודבנט וג'ואן פלורייט), מחזה מאת מתיו ברבר בשנת 2000 שהיה מועמד לפרס טוני, מחזמר בשנת 2010 וסדרת טלוויזיה בערוץ רדיו 4 של BBC בשנת 2015. הספר, טוען טרנס דה ויר וייט, תרם לעלייה בפופולריות של אתר הקיט האיטלקי פורטופינו. הוא כנראה הספר הפופולרי ביותר של ארנים, ונבחר עם פרסומו לספר החודש על ידי המועדון בעל אותו שם Book-of-the-Month club בארצות הברית. יצירה אחרת שלה, הרומן "מר סקפינגטון" עמד בבסיס סרט בהפקת האחים וורנר בשנת 1944, שהיה גם הוא מועמד לאוסקר. שיחקו בו בטי דייוויס וקלוד ריינס. ב-1945 הספר עובד למחזה רדיופוני בתוכנית Lux Radio Theater ששודרה ב-1 באוקטובר באותה שנה.
אחרי 1983 ההוצאה לאור "ויראגו" הדפיסה מחדש את יצירותיה עם דברי מבוא חדשים מאת סופרים מודרניים, שאחדים מהם ניסו לנכס אותה בתור סוג של פמיניסטית. ההומור הנשכני שלה וגישתה החריגה כלפי החיים באה לידי ביטוי בהערות כמו זו, המופיעה באחד ממכתביה: "אני כל כך שמחה שלא מתתי בהזדמנויות השונות שבהן בכנות רציתי בכך, מכיוון שאחרת הייתי מחמיצה כל כך הרבה מזג אוויר נאה".
קישורים חיצוניים
Miranda Kiek -Elizabeth von Arnim: The forgotten feminist who’s flowering again 8.11.2011
חתיכה הראויה להתכבד בה
חתיכה הראויה להתכבד בה, (בקיצור חתיכה הראויה להתכבד, ובראשי תיבות: חר"ל או חהר"ל) או בשמה המלא חתיכה הראויה להתכבד בה לפני האורחים, היא מושג הלכתי מתחום הכשרות, המשמש בדיני תערובות.
לפי כלל זה, חתיכה הראויה להתכבד אינה בטלה אם נתערבה בחתיכות היתר. זאת לעומת רוב סוגי המאכלים האסורים שדינם שהם בטלים ברוב או בשישים.
רקע
ככלל, לפי ההלכה, מאכל אסור שהתערב במאכלים של היתר מאותו הסוג (ידוע כ: 'מין במינו יבש ביבש'), ולא ידוע איזהו המאכל האסור, אזי אם יש רוב של היתר, כל התערובת מותרת מדין ביטול ברוב. אך אם אין רוב היתר - כל התערובת אסורה מספק. ויש אומרים שיש צורך ביחס של 1:2 לטובת ההיתר, וישנם ראשונים המחמירים ומצריכים ביטול בשישים מדרבנן, כלומר יחס של 1:60 לטובת ההיתר.
במצב בו התערב מאכל של איסור במאכלי היתר מסוג שונה ולא נודע איזה מהמאכלים הוא האסור, (תערובת מסוג 'מין בשאינו מינו יבש ביבש') הדעה המרכזית בפוסקים מצריכה ביטול בשישים.
תערובת מן הסוג הזה מכונה בשם תערובת 'יבש ביבש', שעניינה תערובת היוצרת ספק מהו הדבר האסור ומהו הדבר המותר, ומובדלת היא מתערובת מסוג 'לח בלח' שעניינה שהתערבו שני מאכלים (כגון שני נוזלים) יחד באופן שאי אפשר להפרידם.
בדרך כלל המושג 'חתיכה הראויה להתכבד' באה לידי ביטוי בתערובת 'יבש ביבש'.
מלבד חתיכה הראויה להכתב שאינה בטילה ברוב, ישנם מאכלים נוספים שאינם בטלים ברוב או בשישים: מהם שמחמת חומרתם המיוחדת נתנו חכמים שיעור גבוה יותר לביטולם כגון תרומה וחלה שדינן שבטלות רק ביחס של 1:100, וערלה וכלאי הכרם שבטלים רק ביחס של 1:200. ומהם דברים שיש בהם חשיבות מיוחדת שבגינה החמירו חכמים שאין להם שיעור לביטולם, ואוסרים אפילו בריבוא, כגון בעלי חיים (בעודם בחיים), בריה, דבר שבמניין.
מקור הדין
מקור הדין במשנה במסכת חולין בה נאמר:
כעין זה מופיע גם בתוספתא. ובתלמוד הבבלי מוסבר שמדובר בחתיכה חשובה, שראוי לכבד בה אורחים, ומשום כך אינה בטלה.
הגדרת חתיכה הראויה להתכבד
דעות שונות נאמרו בפוסקים, בהגדרת חתיכה הראויה להתכבד:
להלכה
בשולחן ערוך נפסק כדעה המקילה ביותר, אך הזכיר גם את דעתו המחמירה של הרא"ש . אמנם הרמ"א כתב שהמנהג כדעת רבנו תם, כדעת היש אומרים המחמירה, שרק חתיכה הטעונה 'תיקון גדול' אינה נחשבת לחתיכה הראויה להתכבד, וכן הורו פוסקים רבים. אך הרב עובדיה יוסף היקל כפסק השולחן ערוך.
פרטי הדין
נעשתה לאחר שהתערבה, ראויה להתכבד: במקרה בו החתיכה התערבה בעודה מחוסרת תיקון, ולאחר מכן נתקנה, כגון עוף שלם שהתערב ואחר כך הסירו את נוצותיו, התערובת נותרת בהיתרה, אף שכעת החתיכה ראויה להתכבד בה בפועל.
באיסורי הנאה: להבנת הרשב"א והרא"ש בדעת הרי"ף, החומרה המיוחדת של חתיכה הראויה להתכבד קיימת רק באיסורי הנאה, כגון חתיכת בשר שנתבשלה בחלב, או חתיכה של תקרובת עבודה זרה. אך יש מקצת מהראשונים שכתבו להיפך, שחתיכה הראויה להתכבד שאסורה בהנאה בטלה ברוב, משום שאין היא ראויה להגיש לפני אף אחד, ואף לא לפני גוי, בניגוד לאיסורי אכילה שניתן לחתיכה הגישם לפני אורח גוי. אך רוב ככל הראשונים והפוסקים דחו שיטה זו.
חתיכה שקבלה טעם איסור: לדעת רוב הראשונים והפוסקים, דווקא בחתיכה שאסורה מחמת עצמה, כחתיכת נבלה או חתיכה של בשר שנתערב בה חלב, קיימת החומרה המיוחדת של חתיכה הראויה להתכבד. אך חתיכה שנאסרה על ידי שקיבלה טעם מדבר האסור, בטלה אם נתערבה באחרות. לעומת זאת, דעת ראבי"ה שאף בכגון זה החתיכה אינה בטלה.
גבינה של גויים: חתיכה ראויה מגבינה של גויים, נחלקו בה הפוסקים האם יש בה משום חתיכה הראויה להתכבד: לפי רבי יואל סירקיש (הב"ח), רבי שבתי הכהן (הש"ך) , ורבי חזקיה די סילוה (הפרי חדש), יש לה דין חתיכה הראויה להתכבד, אך לפי רבי דוד סגל (הט"ז), אין לה דין חתיכה הראויה להתכבד, מכיוון שלא גזרו עליה אלא משום חשש איסור חיצוני.
סוג התערובת
לדעת מחבר איסור והיתר הארוך דווקא בתערובת מסוג מין במינו אין חתיכה הראויה להתכבד בטלה, אבל בתעורובת מסוג 'מין בשאינו מינו' היא בטלה בשישים. אך הרמ"א חלק עליו ופסק שגם בתערובת 'מין בשאינו מינו', אין היא בטלה.
באיסורי דרבנן
כתב הרמב"ם בהקשר של חתיכה הראויה להתכבד:
קרב סינופ
קרב סינופ (ברוסית: Синопское сражение, בטורקית: Sinop Baskını) היה קרב ימי שהתרחש ב-30 בנובמבר 1853 בין כוחות צי של האימפריה הרוסית לבין כוחות הצי של האימפריה העות'מאנית בשלביה הראשונים של מלחמת קרים. הקרב הסתיים בניצחון רוסי מוחץ, והיה אחד הגורמים לכניסת צרפת ואנגליה למלחמה.
חתיכה הראויה להתכבד בה
באיסורי דרבנן
רבי יוסף קארו הסיק מדבריו, שגם חתיכה הראייה להתכבד האסורה מדרבנן בלבד אוסרת תערובתה אפילו בריבוא. וכך פסק בפירוש רמ"א . אך רבי חיים בנבנישתי ורבי חזקיה די סילוה פקפקו על המקור לדין זה מדברי הרמב"ם, משום שהבינו שלדעת הרמב"ם, חולין שנשחטו בעזרה אסורים מדאורייתא, אמנם מכל מקום להלכה הם הסכימו שאין להקל אף באיסור דרבנן.
בספק
כתבו הפוסקים שחתיכה הראויה להתכבד, אף אם ישנו ספק האם היא אסורה מדאורייתא - אוסרת כל תערובתה ואינה בטלה אפילו באלף. ורק אם יש ספק האם היא אסורה מדרבנן - בטלה. לעומת זאת, חתיכה שהיא וודאי אסורה מדאורייתא, ונתערבה בחתיכות היתר, אך יש ספק האם היא ראויה להתכבד - בטלה.
קרב סינופ
רקע
בהתאם לפקודת הנסיך מנשיקוב, נשלח לחופי טורקיה פאבל נחימוב שפיקד על קבוצת אוניות. היו ידיעות שבאזור סינופ מכנסים הטורקים כוח צבאי במטרה להנחיתו באזור סוחומי. כאשר קרב הצי הרוסי לעיר, הבחין נחימוב שבנמל עוגנות מספר אוניות טורקיות והנמל מוגן היטב על ידי תותחי החוף. הוא החליט להמתין עד קבלת תגבורת. ב-28 בנובמבר 1853 הצטרפו לנחימוב מספר אוניות רוסיות נוספות.
הקרב
הקרב החל ב-30 בנובמבר בשעות הצהריים. ירי הטורקים הסב נזק כבד לאחת האוניות הרוסיות. למרות הפגיעה המשיכה האונייה להתקדם לכיוון הטורקים, ובסופו של דבר הצליחה להצית ולהטביע שתי אוניות טורקיות.
חתיכה הראויה להתכבד בה
חתיכות שנאסרו ונתרסקו
מבואר בתוספתא, שחתיכה אסורה הראויה להתכבד שנתערבה בחתיכות של היתר ונאסרו כולן, אם אחר כך נחתכה או נתרסקה אחת או יותר מהן וכבר אינן ראויות להתכבד לפני אורחים, מתבטלות החתיכות המרוסקות ברוב, (או במקרה של תערובת מין בשאינו מינו - בשישים), והשלמות נותרות באיסורן. וכתבו הפוסקים שאף אם רוב החתיכות נתרסקו - אין זה מתיר את החתיכות שנותרו שלמות.
קרב סינופ
הקרב
אונייה רוסית נוספת הצליחה להטביע שתי אוניות טורקיות וגם לשתק סוללת תותחי חוף. תוך שעה וחצי של הקרב הוטבעו אוניות טורקיות נוספות וכל סוללות החוף נוטרלו.
חתיכה הראויה להתכבד בה
באיסורי הנאה
חתיכה הראויה להתכבד האסורה בהנאה, כגון חתיכת בשר שנתבשלה בחלב שנתערבה באחרות, אוסרת את כל החתיכות בהנאה. אמנם, כתוב בש"ך שמותר למכור את כל התערובת לגוי ולהשליך את דמי אותה החתיכה לים . כתבו אחרונים שחתיכה הראויה להתכבד האסורה בהנאה איננה אוסרת בהנאה חתיכות האסורות באכילה שנתערבה בהן.
קרב סינופ
הקרב
עקב שריפת האוניות התפשטה האש גם לעיר עצמה. אחת האוניות הטורקיות הצליחה לפרוץ את המצור ולעזוב את הנמל. לאור יתרון במהירות היא הצליחה להתרחק מהאוניות הרוסיות ולהגיע לקונסטנטינופול.
חתיכה הראויה להתכבד בה
לקריאה נוספת
הרב משה כהן, יֹאכְלוּ עֲנָוִים וְיִשְׂבָּעוּ, כרך ב', ירושלים, ה'תשעו, עמודים 467 - 475.
קרב סינופ
הקרב
יתר האוניות הטורקיות הוטבעו ומפקד הצי הטורקי נשבה.
עם סיום הקרב הצי הרוסי החל בתיקונים וב-2 בדצמבר החל לנוע לכיוון סבסטופול.
אנדז'יי בונצול
אנדז'יי ברנרד בונצול (בפולנית: Andrzej Bernard Buncol, נולד ב-21 בספטמבר 1959 בגליביצה שבפולין) הוא כדורגלן עבר פולני ששיחק בעמדת הקשר בעיקר בלגיה ורשה, באייר לברקוזן, פורטונה דיסלדורף ונבחרת פולין, במדיה השתתף במונדיאל 1982 ומונדיאל 1986.
קריירת מועדונים
בונצול החל את הקריירה בפיאסט גליביצה מליגת העל הפולנית, ואחר כך עבר ליריבתה, רוך חוז'וב. בשנת 1981 עבר למועדון הפאר הפולני לגיה ורשה. בונצול לא הצליח לזכות בתארים עם המועדון, אך סיים עמו פעמיים במקום השני בליגה הפולנית, בשנים 1985 ו-1986, והפך לשחקן מפתח במועדון. הצלחתו של בונצול בלגיה ורשה ובנבחרת פולין עוררה עניין בקבוצות מליגות בכירות יותר, ובשנת 1986 עזב את לגיה ורשה לאחר חמש עונות, בהן הבקיע 32 שערים ב-126 הופעות, וחתם בשורות העולה החדשה לליגת הבונדסליגה, פ.צ. הומבורג, ביחד עם חברו לנבחרת פולין, רומן ווייצ'יצקי.
בונצול שיחק עונה אחת בהומבורג והבקיע חמישה שערים, אך הקבוצה נאבקה בתחתית, וניצלה רק במבחני הירידה מול פ.צ. סנט פאולי. בתום עונה זו עזב בונצול את הומבורג וחתם בבאייר לברקוזן, והפך לשחקן מפתח בקבוצה. בעונת 1987/88 היה בונצול חלק חשוב בזכייתה של באייר לברקוזן בגביע אופ"א, לאחר ניצחון במפגש כפול על אספניול, כאשר אספניול ניצחה 3-0 במשחק הראשון, ולברקוזן ניצחה בתוצאה זהה בגומלין ולאחר מכן בבעיטות הכרעה. בונצול שיחק את מלוא הדקות במשחקים אלה. עונת 1989/90 הייתה עונת שיא בבונדסליגה עבור בונצול, שהבקיע בעונה זו שישה שערים, והקבוצה סיימה במקום החמישי.
בקיץ 1992 עזב בונצול את באייר לברקוזן, לאחר חמש עונות בהן הבקיע 14 שערי ליגה ב-123 הופעות, ומצא אתגר חדש בליגת הבונדסליגה השנייה כאשר חתם בפורטונה דיסלדורף, במטרה להעפיל עם הקבוצה לבונדסליגה. בעונה הראשונה של בונצול בדיסלדורף, 1992/93, הקבוצה כמעט ונשרה לליגה השלישית, אך ניצלה לבסוף. בעונת 1994/95 פורטונה דיסלדורף הצליחה להעפיל אל הבונדסליגה, כשבונצול היה חלק חשוב מהצלחה זו. בעונת החזרה של פורטונה דיסלדורף לבונדסליגה, 1995/96, בונצול היה חלק חשוב מאוד מהישארות הקבוצה בליגה. בעונת 1996/97 בונצול מיעט מאוד לשחק, והקבוצה נשרה בחזרה לבונדסליגה השנייה. בתום עונה זו, פרש בונצול ממשחק פעיל, לאחר חמש עונות בפורטונה דיסלדורף, בהן הבקיע 16 שערי ליגה ב-119 הופעות. .
קריירה בינלאומית
בונצול החל לשחק בנבחרת פולין בשנת 1980, ובמונדיאל 1982 היה חלק משמעותי בטורניר המוצלח ביותר בתולדות הכדורגל הפולני, כאשר סייע לנבחרת לסיים במקום השלישי, לאחר הפסד 2-0 בחצי הגמר לנבחרת איטליה, וניצחון 3-2 במשחק על המקום השלישי מול נבחרת צרפת. בטורניר זה, כבש בונצול שער בניצחון 5-1 על נבחרת פרו בשלב הבתים הראשון. בונצול השתתף עם נבחרת פולין גם במונדיאל 1986, בו הודחה פולין בשמינית הגמר לאחר הפסד 4-0 לנבחרת ברזיל. לאחר טורניר זה, בונצול לא שיחק עוד בנבחרת.
כובאר
היסטוריה מוקדמת
בשנת 1517 עבר הכפר, ככל ארץ ישראל, לשליטת האימפריה העות'מאנית. במפקד של שנת 1596 נמנו בכפר 31 משפחות, כולן מוסלמיות. בשנת 1863 ביקר בכפר ויקטור גרן וציין שבכפר גרים כ-600 תושבים ויש בו מסגד על שם שייח' אחמד. ברשימת יישובים משנת 1870 נמנו בכפר 220 גברים ב-48 בתים.
אחרי 1948
בעקבות הסכמי שביתת הנשק בתום מלחמת העצמאות נכלל הכפר בשטח יהודה ושומרון שבשליטת ירדן. במלחמת ששת הימים, בשנת 1967, עבר הכפר, עם כל יהודה ושומרון, לשליטת ישראל. לפי הלשכה הפלסטינית המרכזית לסטטיסטיקה, בשנת 2007 התגוררו בכפר 3,456 תושבים. בהתאם להסכמי אוסלו, 5,324 דונם משטחי הכפר, ובהם כל אוכלוסיית הכפר, נמצאים בשטח B, ו-4,581 דונם משטחי הכפר, שהם שטחים חקלאיים ושטחים פתוחים, נמצאים בשטח C.
מאפיינים בהווה
בכפר פועלים שלושה בתי ספר וארבעה מסגדים. בסביבתו נמצאים אתרים ארכאולוגיים אחדים, שבהם נמצאו ממצאים החל מתקופת הברזל.
לכפר ברית ערים תאומות עם העיר וולסול שבאנגליה.
מן הכפר יצאו 18 מחבלים שרצחו ישראלים, בהם מרואן ברגותי וכן מבצעי רצח בני משפחת סולומון בחלמיש ופיגוע הירי בגבעת אסף. בניסן תשפב נעצר בכפר מעאד חאמד, מחוליית המחבלים שרצחה את מלאכי רוזנפלד.
אן מברטאן
עלייתה לשלטון ונישואיה
מאז מלחמת הירושה הברטאנית ב-1364, חוק הירושה הנהוג בברטאן היה החוק הסאלי, על פיו בת יכולה לרשת את אביה רק אם השושלת הגברית נקטעה. ואכן בעת לידתה של אן אביה, פרנסואה השני, היה הגבר האחרון לבית מונפורט.
לאחר מות אביה, ב-9 בספטמבר 1488, הפכה אן לדוכסית ברטאן והצורך בבעל הפך לנואש. ההחלטה להנשא למקסמיליאן התקבלה, דבר שצרפת ראתה בו סיבה למלחמה. שארל השמיני, מלך צרפת כבש את העיר רן, ולאחר מכן נשא את אן כאשה. טענות הושמעו כי הנישואים היו בלתי-חוקיים, בגלל אי הסכמתה של אן, וכי למעשה אן כבר הייתה נשואה למקסימיליאן בזמן נישואיה לשארל אך האפיפיור אינוקנטיוס השמיני אישר את הנישואים ב-15 בפברואר 1492. בהסכם הנישואים צוין, כי אם שארל השמיני ימות בלא בן יורש, על אן להנשא לממלא מקומו.
אף על פי שילדה ארבעה ילדים והרתה שבע פעמים מבעלה, לא הגיע אף אחד מבניה של אן לבגרות, ורק אחד מהם (שארל אורלנד) חי יותר משלוש שנים.
שארל השמיני מת ב-1498 ללא בן יורש, ואן בת ה-21 הייתה מחויבת להנשא ליורשו, אך לואי השנים עשר היה כבר נשוי לאחותו של שארל השמיני. אולם נישואיו של לואי בוטלו, ואן נישאה בשנית ללואי ב-8 בינואר 1499.
לאן וללואי השנים עשר נולדו שתי בנות שהגיעו לבגרות: קלוד (שנישאה ליורשו של בעלה, פרנסואה הראשון) ורנה (שנישאה לארקולה השני ד'אסטה, דוכס פרארה).
שלום עולם (שיר)
שלום עולם הוא שיר בביצוע של גלית בל, שנבחר בקדם-אירוויזיון לייצג את ישראל באירוויזיון 1996. את המילים כתב בן זוגה באותה העת, קצין חינוך של פיקוד הצפון, סא"ל אייל מדני והלחין דורון ויטנברג.
בשנה זו הוחלט בהנהלת האירוויזיון לערוך הצבעה מוקדמת של צוותי שיפוט מכל המדינות המשתתפות בתחרות האירוויזיון 1996 על סמך גרסאות מוקלטות של השירים, ולנפות מן התחרות את השירים שהגיעו לשבעת המקומות האחרונים. זאת, כתוצאה מהצורך להתמודד עם מספרן ההולך וגדל של המדינות שביקשו ליטול חלק בתחרות.
השיר נשר בשלב הניפוי של ועדת האירוויזיון ולא השתתף בתחרות שנערכה באוסלו.
נילס סימונסן
נילס סימונסן (בדנית:  Niels Simonsen: 10 בדצמבר 1807 – 11 בדצמבר 1885) היה צייר, ליתוגרף ופסל דני.
ביוגרפיה
לאחר הצגה מוצלחת בתערוכת האביב של שרלוטנבורג, קופנהגן בשנת 1827, פנה לפיסול וקיבל כמה הזמנות, כולל אחת לתבליטים באולם בכריסטיאנסבורג. בשנת 1830 הוענקה לו מדליית זהב על "ישו המרפא את החולים", המוצג כעת בכיכר ציבורית בקופנהגן.
בשנת 1834, לאחר שלא הצליח לשחזר את ההצלחה הראשונית הזו, הוא ביקש הלוואה מניקולאי אברהם הולטן. ההלוואה ניתנה והיא איפשרה לו לשהות שנתיים במינכן, שם הוא למד באקדמיה לאמנויות יפות.
עד מהרה הוא מצא קונים לעבודתו - בעלי אדמות ואנשי עסקים וכן אספני אמנות זרים. עד 1837, הוא היה מספיק טוב כדי לחזור הביתה ולהתחתן עם ארוסתו, אן מארי פיטרסן. במהלך השנים הבאות הוא נסע לטירול, צפון איטליה ואלג'יר. היצירות שצייר שם נרכשו על ידי משפחות המלוכה של בוואריה וירטמברג והאוסף המלכותי בקופנהגן.
חזרה לדנמרק
בשנת 1842, הוא הפך לחבר באקדמיה של מינכן והוצעה לו פרופסור, אך הוא בחר לקבל הצעה דומה מהמלך כריסטיאן השמיני וחזר לדנמרק. הוא לימד ציור היסטוריה צבאית באקדמיה המלכותית. הוא גם המשיך בקריירה הפרטית שלו והעבודות שנוצרו מביקורו בצפון אפריקה היו פופולריות במיוחד.
בשנים 1848–1851, במהלך מלחמת שלזוויג הראשונה, הוא התרכז בבדים גדולים של סצנות צבאיות, כמה מהן נרכשו לאוסף המלכותי. לאחר מכן חזר לסצנות הז'אנר, יצא לטיול בשוודיה ויצר יצירה מרכזית, (1862), המסמלת את הפיוס בין דנמרק ושוודיה לאחר שנים של התמודדות מרה על סקאניה.
בשנים 1854–1883, הוא היה מורה בבית הספר של האקדמיה לאמנויות יפות. הוא התמקד שוב בציור קרבות במהלך מלחמת שלזוויג השנייה והיה חבר באקדמיה המלכותית השוודית לאמנויות. את הטיול הגדול האחרון שלו לרומא עשה בשנת 1870.
האב
{{פירושונים|
ראו גם
}}
אנתוני ואקמה
אנתוני "טוני" ננדוזו ואקמה (באנגלית: Anthony "Tony" Nnaduzor Nwakaeme; נולד ב-21 במרץ 1989 בלאגוס שבניגריה) הוא כדורגלן ניגרי המשחק בעמדות הקיצוני.
קריירת מועדונים
ואקמה הוא אחיו הצעיר של הכדורגלן הניגרי דיקסון ואקמה. הוא התחיל את הקריירה המקצוענית שלו כאשר חתם בקיץ באוניברסיטטה קלוז' מהליגה הרומנית, אך הושאל מיד לאחר מכן לארישול טורדה. בינואר חזר לאוניברסיטטה קלוז' וסיים עמה את העונה. בעונת הבקיע שבעה שערים ב-28 הופעות. בקיץ חתם בפטרולול פלוישט אך מיעט לשחק ובינואר  חזר לאוניברסיטטה קלוז'.
ב-13 באוגוסט 2013, לקראת עונת 2013/2014, הגיע ואקמה לישראל וחתם לשלוש שנים בהפועל רעננה. ב-24 באוגוסט ערך ואקמה את הופעת הבכורה שלו במועדון, בניצחון 0-1 על מכבי פתח תקווה במסגרת ליגת העל. ב-31 באוגוסט הבקיע את שער הבכורה שלו בליגת העל, בתיקו 1–1 נגד הפועל חיפה. ב-12 באפריל 2014 בישל ואקמה ארבעה שערים בניצחון 4–2 על מכבי פתח תקווה. בסך הכל בעונה זו כבש שישה שערים והוסיף שבעה בישולים. בעונת 2014/2015 כבש שבעה שערים והוסיף שלושה בישולים.
ב-24 ביוני 2015, לקראת עונת 2015/2016, חתם ואקמה לארבע שנים בהפועל באר שבע. ב-16 ביולי ערך ואקמה את הופעת הבכורה שלו במועדון, במסגרת מוקדמות הליגה האירופית מול פ.צ. תון השווייצרית. ב-3 באוקטובר הבקיע לראשונה במדי הקבוצה, כשכבש צמד שערים בניצחון 5–2 על מכבי פתח תקווה, כולל השער הראשון בתולדות אצטדיון טרנר. במחזור ה-18 נבחר לשחקן השבוע בליגת העל לאחר שהצטיין בניצחון 3–0 נגד הפועל עכו והפך לכדורגלן הזר הראשון שזוכה בתואר זה. בסך הכל כבש ואקמה בעונה זו 11 שערי ליגה והוסיף חמישה בישולים, וב-21 במאי זכה עם באר שבע באליפות.
בעונת 2016/2017 זכה ואקמה עם הפועל באר שבע בתואר אלוף האלופים לאחר שכבש ובישל בניצחון 4–2 מול מחזיקת הגביע מכבי חיפה. בנוסף, שיחק עם הקבוצה במוקדמות ליגת האלופות ונשר עמה לשלב הבתים של הליגה האירופית, לאחר שהודח עם קבוצתו בשלב הפלייאוף מול סלטיק הסקוטית. ב-28 בדצמבר 2016 זכה ואקמה עם הקבוצה בגביע הטוטו, לאחר ניצחון 4–1 על עירוני קריית שמונה במשחק הגמר. במהלך העונה הפך ואקמה לזר הפורה ביותר של הפועל באר שבע בכל הזמנים. בתום העונה זכה עם הפועל באר שבע באליפות שנייה ברציפות, ונבחר לזר העונה על ידי מנהלת הליגה, ולשחקן העונה על ידי אתר ONE בשיתוף ארגון שחקני הכדורגל. בעונה זו כבש ואקמה 14 שערי ליגה והיה מלך השערים של הפועל באר שבע בצוותא עם בן סהר, וסגן מלך המבשלים של ליגת העל עם עשרה בישולים.
ב-20 באוגוסט 2018 חתם ואקמה לשלוש שנים בטרבזונספור מליגת העל הטורקית. ב-25 באוגוסט ערך את הופעת הבכורה שלו במועדון, כשנכנס כמחליף במשחק מול אנקרגוצ'ו, וכעבור שבוע פתח בהרכב במשחק מול גלאטסראיי והוביל את טרבזונספור לניצחון 4–0 עם צמד שערים ובישול. ביוני 2022 עזב ואקמה את הקבוצה.
ב-26 באוגוסט 2022 ואקמה חתם באל-פייחה מליגת העל הסעודית.
נבחרת ניגריה
ב-18 באוגוסט 2017 זומן ואקמה לסגל נבחרת ניגריה הבוגרת, על ידי המאמן יוסוף סאליסו, למשחקים במסגרת מוקדמות מונדיאל 2018 - אפריקה. ב-10 בנובמבר 2017 ערך את הופעת הבכורה והיחידה שלו בנבחרת ניגריה, במשחק מול.
ראמי מאלק
ראמי סעיד מאלק (באנגלית: Rami Said Malek; נולד ב-12 במאי 1981) הוא שחקן קולנוע וטלוויזיה אמריקאי. זוכה פרס האוסקר, פרס גלובוס הזהב, פרס באפט"א ופרס גילדת שחקני המסך על תפקידו בתור פרדי מרקיורי בסרט "רפסודיה בוהמית" וזוכה פרס אמי על תפקידו בסדרה "מר רובוט", עליו קיבל גם שלוש מועמדויות לפרס גלובוס הזהב.
ביוגרפיה
מאלק נולד וגדל בלוס אנג'לס שבארצות הברית להורים מצרים נוצרים-קופטים. יש לו אח תאום זהה בשם סאמי, ואחות גדולה. הוא סיים בהצטיינות לימודי עם תואר ראשון באוניברסיטת איוונסוויל שבאינדיאנה.
בשנת 2005 התגלה לראשונה בסדרת המלחמה "אי שם", בה הופיע בשני פרקים בתפקיד המורד העיראקי חסן. הוא השתתף במשך כשנתיים בסיטקום של רשת FOX "טירוף בבית" בתור קני. בשנת 2006 השתתף בטרילוגיית הקומדיה שוברת הקופות "לילה מוטרף במוזיאון" בתור הפרעה אחמנרא.
בשנת 2010 התפרסם מאלק בהפקת הענק של סטיבן ספילברג וטום הנקס "הפסיפיק" בתפקיד הטוראי מריאל שלטון. כמו כן השתתף בתפקיד אורח בעונה השמינית של סדרת הפעולה "24" בתפקיד המחבל המתאבד בשם מרקוס אל זקאר.